PLAN DE INSPECCIÓN URBANÍSTICA
ADMINISTRACIÓN LOCAL — Municipal — Crecente (Urbanismo e Patrimonio, 20/08/2020)

Este plan de inspección urbanística ten por obxecto determinar os obxectivos principais e as actuacións prioritarias do Concello de Crecente coa finalidade de mellorar a calidade e a eficacia da disciplina urbanística ao servizo da cidadanía e garantir a obxectividade e imparcialidade na actuación municipal. Este plan terá unha duración quinquenal, (período 2020-2025) e prorrogarase de forma tácita ata a entrada en vigor do seguinte plan de inspección. Os obxectivos principais do presente plan de inspección urbanística son: a) Promover o dereito da cidadanía a un medio urbano e rural axeitado para o desenvolvemento da persoa, consonte o disposto no artigo 45 da Constitución e na Lei 2/2016, do 10 de febreiro, do Solo de Galicia (en adiante LSG). b) Evitar que se leven a cabo obras, instalacións e usos que contraveñan a normativa urbanística. Para a consecución dos obxectivos sinalados no artigo anterior, o Concello de Crecente desenvolverá, entre outras, as seguintes actuacións prioritarias: a) Actuacións para evitar os ilícitos: b) Actuacións para restaurar a legalidade vulnerada por ilícitos: Desenvolver as operacións de vixilancia e inspección do territorio para detectar as posibles infraccións, dentro do eido competencial propio do Concello. As actuacións de vixilancia complementaranse coas investigacións necesarias para determinar os feitos constitutivos da infracción urbanística, identificar as presuntas persoas responsables e determinar as demais circunstancias que resulten relevantes para o exercicio das potestades de reposición da legalidade e sancionadoras previstas na LSG. As operacións de vixilancia e inspección serán iniciadas de oficio por orde da Alcaldía do Concello, prestando especial atención aos seguintes feitos: a) Comunicacións previas de actividade. b) Comunicacións previas de obra. c) Resto de comunicacións previa e licenzas de obra. A Alcaldía, en presenza da persoa titular da Secretaría, elaborará anualmente a lista de actos comunicados e licenzas que se van inspeccionar, con independencia das inspeccións realizadas como consecuencia da tramitación dos expedientes de reposición en curso ou da tramitación das denuncias que se presenten. Na categorización dos actos comunicados e licenzas que se van inspeccionar, terase en consideración o seguinte: Incoar e tramitar os expedientes de reposición da legalidade urbanística de conformidade co disposto nos artigos 152 a 156 da LSG. Deberán paralizarse e/ou incoarse con carácter prioritario e urxente as obras en curso de execución, así como as obras terminadas cuxo prazo de caducidade de reacción estea próximo a vencer, que, presumiblemente, constitúan infracción urbanística, agás as de escasa entidade. Incoar e tramitar os expedientes sancionadores por infracción urbanística, de conformidade co disposto nos artigos 157 a 164 da LSG. Tramitaranse en primeiro lugar os expedientes sancionadores por obras terminadas que sexan de competencia municipal e seguidos daqueles que constitúan unha infracción moi grave tipificada no artigo 158.2 da LSG. A execución das ordes de demolición e de reposición dos bens ao estado anterior á actuación ilegal, consonte o disposto no artigo 152.6 da LSG. A execución da orde de restitución da legalidade deberá ser realizada pola persoa obrigada no prazo fixado para o efecto na resolución do expediente de reposición da legalidade. A persoa obrigada a repor a legalidade poderá solicitar a ampliación do prazo para executar a orde de restitución, por razóns cumpridamente xustificadas. En todo caso, deberá quedar suficientemente garantida a execución da reposición dentro do prazo que fixe o Concello, que en ningún caso poderá ser superior a seis meses desde a resolución da ampliación correspondente, e como máximo, un ano contado desde a data en que a resolución que ordena a demolición sexa executiva. Para estes efectos, a persoa interesada presentará a solicitude acompañada da seguinte documentación: a) DNI da persoa solicitante. b) Proxecto de execución das obras de demolición e restauración da realidade física alterada ao estado anterior á actuación ilegal, que deberá de ser redactado pola persoa técnica competente e visado polo seu correspondente colexio profesional. c) Constitución de garantía por importe do 10% do orzamento de execución material do apartado b deste artigo. A garantía poderá constituírse en metálico, mediante aval prestado por entidades de crédito e/ou sociedades de garantía mutua, mediante seguros de caución outorgados por entidades aseguradoras ou mediante valores representados en anotacións en conta ou participacións en fondos de investimento, representadas por certificados nominativos. d) Declaración responsable da persoa obrigada, que se compromete a executar ao seu cargo as obras de demolición, de acordo co proxecto técnico. No caso de incumprimento dalgún dos prazos parciais ou do prazo final, acordarase a execución subsidiaria polo Concello á conta da persoa obrigada e o inicio do expediente para proceder á incautación inmediata da garantía constituída, sen prexuízo da liquidación definitiva do importe dos gastos de demolición. Finalizado o prazo para executar a orde de demolición en período voluntario, acordarase a execución forzosa mediante a imposición de multas coercitivas que serán reiteradas periodicamente cada tres meses ata lograr a execución polo suxeito obrigado. Transcorrido un ano desde a data en que a resolución que ordena a demolición adquira firmeza en vía administrativa, ou, se é o caso, en vía contencioso-administrativa, o Concello acordará a execución subsidiaria polo Concello con cargo ao suxeito obrigado. En calquera caso, o acordo de execución subsidiaria quedará supeditado á existencia de fondos orzamentarios suficientes. De conformidade co disposto nos artigos 33 e 71 da Lei 39/2015, do 1 de outubro, do procedemento administrativo común das administracións públicas, o órgano competente poderá acordar a tramitación de urxencia e alterar a orde de prioridades sinaladas neste plan de inspección por razóns de interese público. O Concello colaborará activamente con todas as administracións públicas co obxectivo de velar polo cumprimento da normativa reguladora do urbanismo e a ordenación do territorio, nos termos establecidos no artigo 3 da Lei 40/2015, do 1 de outubro, do réxime xurídico do sector público.